সম্ভল মসজিদ রং করা নিষ্প্রয়োজন, জানাল পুরাতত্ত্ব বিভাগ

ওয়েব ডেস্ক: ভারতের পুরাতত্ত্ব বিভাগকে (ASI) সম্ভল মসজিদ (Sambhal Mosque) পরিদর্শন করে রিপোর্ট দেওয়ার নির্দেশ দিয়েছিল এলাহাবাদ হাইকোর্ট (Allahabad High Court)। সেই রিপোর্টে পুরাতত্ত্ব সর্বেক্ষণ দফতর জানিয়ে দিল, মসজিদ রং করার প্রয়োজন নেই। মসজিদ চত্বর সাফসুতরো করলেই চলবে। পুরাতত্ত্ব বিভাগের এই রিপোর্টের বিরোধিতা করেছে মসজিদ কমিটি।

উচ্চ আদালতের নির্দেশে পরিদর্শন করে এএসআই জানাল, পুরো মসজিদ এনামেল রং করা আছে। তাই ফের সেখানে রং করা নিষ্প্রয়োজন। যদিও মসজিদ কমিটি (Mosque Committee) এই বক্তব্য মানতে নারাজ। মঙ্গলবার তারা লিখিত আপত্তি জমা দেবে।

আরও পড়ুন: জেপি নাড্ডার পর বিজেপির কাণ্ডারি কে? দেখুন বড় আপডেট

মসজিদের ভেতরে গিয়ে সেখানকার পরিস্থিতি পর্যবেক্ষণের সুযোগ কমিটি দেয়নি। আদালতকে জানিয়েছে ওই সৌধ সংরক্ষণের দায়িত্বপ্রাপ্ত পুরাতত্ত্ব বিভাগ। উল্লেখ্য, মসজিদে রং করা সহ নানাবিধ সংস্কার করতে চায় কমিটি। কিন্তু পুলিশ জানায়, এএসআই-এর অনুমোদন ছাড়া কোনও কাজ সেখানে করা যাবে না। সেই সূত্রেই হাইকোর্টের দ্বারস্থ হয় কমিটি।

দু’দিন আগে সম্ভলের জেলাশাসক রাজেন্দর পেনসিয়া বলেছিলেন, “ভারতের পুরাতত্ত্ব বিভাগকে সিদ্ধান্ত নিতে হবে। আমরা বলেই দিয়েছি, তারা অনুমতি না দিলে মসজিদের কোনওরকম বিকৃতি করার অধিকার কারও নেই। আমার মনে হয় না এই ধরনের বিতর্কিত সৌধে রং করার কোনও প্রয়োজন আছে। তবু, সিদ্ধান্ত নেবে পুরাতত্ত্ব বিভাগ, আমাদের তরফে কোনও বক্তব্য নেই।”

দেখুন অন্য খবর: